Støvsugerrobotten Roomba har mappet dit hjem - nu skal dataen sælges

Selskabet bag Roomba-støvsugeren går efter at sælge kort over kunders hjem til en af de store tech-giganter.

Støvsugerrobotten Roomba bruger både kameraer, laser- og infrarød-sensorer til at bygge et kort over det hjem, som robotten støvsuger rent efter bedste evne.

Nu skal den data sættes på markedet, afslører iRobots CEO i et interview med Reuters.

“Der er et komplet økosystem af things og tjenester, som det intelligente hjem kan levere, når du har et detaljeret kort over hjemmet, som brugeren har givet lov til at dele,” siger Colin Angle til nyhedsbureaet.

Guy Hoffman, der er professor i robotics ved Cornell University, kalder over for Reuters den type data “et stort gennembrud” for det intelligent hjem.

Data kan nemlig fortælle mere om robotstøvsugerens ejer end hvor beskidt gulvet er. Men et komplet kort over hjemmet kan IoT-enheder operere bedre, lyder begrundelsen.

Lydsystemer kan tage højde for akustik, lamper kan tage højde for vinduer og aircondition kan tage højde for luftstrømme i hjemmet.

Men det kræver altså et klik på ‘Agree’ fra kunderne. Og Colin Angle forventer, at kunderne vil give iRobot lov til at sælge data for at få adgang til ‘det intelligente hjems funktioner’.

Selskabet plan er at få en aftale i hus med Amazon, Google eller Apple om adgang til støvsugerdata.